《合州菩提院和严梦锡韵》
宋代·郭印

小刹迟留为觅船，欲凭一苇下长川。
磬传清韵每知晓，柏偃樛枝休问年。
末路风埃埋日月，故园松竹老云烟。
由来行止皆天定，遇坎乘流只信缘。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。